ישראל שפירא (עיתונאי)

ישראל שפירא (נולד ב-31 באוקטובר 1989) הוא חוקר, סופר, עיתונאי, היסטוריון, מרצה ומדריך טיולים ישראלי.

 ביוגרפיה 
נולד למשפחה חרדית ליטאית בתפרח. בגיל שבע עבר עם משפחתו למודיעין עילית. התחנך בתלמוד תורה אוהלי ספר, ישיבת בית אבא וישיבת מיר. בעל תואר ראשון בהוראה, תנ"ך ותושב"ע (B.Ed) ממכללת ירושלים והחל בלימודי תואר שני ב. הוסמך כמדריך טיולים במערכת החינוך מטעם מכללת הרצוג ומכון וינגייט וכמרצה מטעם מכון דייל קרנגי.

בשנת 2023, עם פרוץ מלחמת חרבות ברזל, התגייס שפירא לצה"ל במסגרת גיוס שלב ב. למרות שירותו הצבאי האישי, שפירא תומך בלימודי תורה לבני ישיבות, ומתנגד לגיוס חרדים לצה"ל.

 קריירה 

משמש כעיתונאי באתר "כיכר השבת", שם הוא מפרסם בין היתר מחקרים, לצד טור יומי העוסק בעיקר בנושאי היסטוריה יהודית. כמו כן, שימש כחוקר במכון "עד הנה" לחקר יהדות גליציה ובוקובינה. שימש ככתב באתר "קו 400" בנושאי ציונות, מורשת קרב והיסטוריה יהודית. בשנת 2022 שפירא שימש כחוקר ועמית בתוכנית "חוכמתכם ובינתכם" של קרן תקווה.

שפירא בעלים של סוכנות הטיולים "ישראל בשטח", הוא ידוע בפרסום מסלולי טיולים בלתי מוכרים, בדגש על מעיינות ובריכות טבעיות. מספר פעמים, פעילותו זו עוררה התנגדות בקרב ארגוני זכויות אדם שראו בה עידוד לפגיעה בפלסטינים. היה תלמידו של זאב חנוך ארליך בתחום ידיעת הארץ. החל משנת 2025, שפירא משמש כרכז קורס מדריכי ירושלים מטעם יד יצחק בן צבי, משרד המורשת ומרכז כיוון. במקביל מרכז קורס מדריכי טיולים מטעם בית ספר לתיירות של אוניברסיטת חיפה, ובעמותת לשומרה.

בשנת 2023 יצא ספרו הראשון עזה מאז ולתמיד, בעריכת זאב חנוך ארליך. למעשה הספר האחרון שערך ארליך לפני מותו.

בסוף שנת 2024 יצא ספרו "סודות המכבים", בעריכת ד"ר יצחק עבאדי. בדצמבר אותה שנה יצר סדרת רשת על המכבים, בהפקת אולפני כיכר השבת.

בשנת 2025 יצא ספרו השלישי "המקומות הנדירים הקדושים והרטובים בארץ ישראל".

בשנת 2026 יצא ספרו הרביעי "המקומות הקדושים בלבנון".

 מחקרים ופרסומים 
 בשנת 2022, פרסם שפירא מחקר אודות מערת רשב"י המזהה את מערת "אל חביס" בבקעת הנזירים עם מערת הרשב"י. בעקבות כך, האתר הוכר לראשונה כמקום עליה לרגל על ידי הרשויות.
 בשנת 2023 פרסם מחקר ארוך בעניין דבריו של הרב נתן קמינצקי, כי "החזון איש" במכתביו ציטט משירו של חיים נחמן ביאליק, המחקר  מסביר מהיכן נובעת הטעות, ומסקנתו כי אין לכך כל בסיס.
 בשנת 2024 פרסם שפירא מחקר שטען כי האדמו"ר בעל "הבית ישראל" מגור עלה להר הבית בתקופה שקדמה לאיסור מועצת גדולי התורה על העלייה להר. הפרסום עורר דיון ציבורי בקהילה החרדית ולמחקר הגיבו מספר גופים רשמיים, כגון: עיתון הדרך ועיתון משפחה.
 בשנת 2025 זיהה את מעיין "מי דקלים" התלמודי.

 חיים אישיים 
שפירא נשוי, אב לארבע ומתגורר במודיעין עילית. משתייך לזרם החרדי ליטאי.

 ספרים 
 "עזה מאז ולתמיד", פלדהיים, 2023 (3 מהדורות)
 "סודות המכבים", הוצאה עצמית, 2024
 "המקומות הנדירים, הקדושים והרטובים בארץ ישראל", הוצאה עצמית, 2025
 "המקומות הקדושים בלבנון", הוצאה עצמית, 2026

 פילמוגרפיה 

 שנה שם תפקידגוף שידור הערות2022ימימה מזרחיאורחרשת מורשתתוכנית רדיו2023אזור בחירהערוץ 13תוכנית טלוויזיהישראל הבוקרערוץ 142024בוקר אמוניערוץ 97עזה מאז ולתמידערוץ 7תוכנית אירוחבאים אל הפרופסוריםאלכס צייטליןסודות המכביםיוצר, מנחהכיכר השבתסדרת רשת2025פעמיים הפוך: אבי גרינצייג וזיו מאוראורחגלי ישראלתוכנית רדיו

 לקריאה נוספת 
 ישראל שפירא, האדמו"רים וגאוני בני ברק שעלו לאמירת תהילים בהר הבית, בתוך: בריתי יצחק, אב תשפ"ד (2024)
 קדושת ציון, אדר-ניסן התשפ"ה (2025)
 מפנינת תיירות לפצצה מתקתקת, בתוך: בקהילה 1422, אב תשפ"ה (2025)
 פריצת דרך עולמית: חוקאים גילו כליה אנושית במעבדה בישראל בתוך: כפר חב"ד 2122, אב תשפ"ה (2025)
 ספר חדש מגלה את הסודות של המקומות הקדושים הרטובים בארץ, בתוך: כפר חב"ד 2123, אב תשפ"ה (2025)
 ישראל שפירא ושות', זמן משפחה: מוסף אטרקציות ואתגרים מבית מרכז העניינים, אב תשפ"ה (2025) בעריכת יונתן בירנבוים
 איסור חסימה בכלב שמירה, בתוך: פלפולי פרשת כי תצא ממרן הגר"ד קוק שליט"א, אלול תשפ"ה (2025)
 "רב ענן - שומר העיר": ההיסטוריון הבכיר עם עדויות מהמאה ה-19, מקומי טבריה, גיליון 624, עמ' 20 (09.01.2026)

 קישורים חיצוניים 
  באתר כיכר השבת
 מאמרי ישראל שפירא במכון "עד הנה" ומכללת הרצוג



 הספרים של ישראל שפירא באתר בוקפוד







 המהדורה המרכזית, המלצות לימים חמים: ישראל שפירא עם אתרי הטיול המיוחדים לבין הזמנים, באתר קול ברמה (10 באוגוסט 2025)

 ברית אחים: ההיסטוריון החרדי והרקדן הירושלמי במסר מיוחד לדרוזים, באתר ירושלים החרדית

 הערות שוליים 

קטגוריה:עיתונאים חרדים ישראלים
קטגוריה:מורי דרך בישראל
קטגוריה:חרדים ליטאים
קטגוריה:בוגרי ישיבת מיר
קטגוריה:בוגרי מכללה ירושלים
קטגוריה:חוקרי ארץ ישראל
קטגוריה:חוקרי המקומות הקדושים בישראל
קטגוריה:ישראלים שנולדו ב-1989